sv en da nl ca da sv de es da da da da da da da da da da da da fr en da en da en da nb ro da da da en da en nb da de nb da da da da da da da da da da da da nl da en da da es nl da
Kommuner på sparekurs | FOA
En megafonrundspørge blandt kommunernes økonomichefer afslører en presset økonomi. Økonomiaftalen for 2023 dækker ikke udgifterne til flere børn og ældre.
Kommunerne er presset af stigende udgifter. Særligt et stigende antal ældre og børn og et stigende behov på det specialiserede socialområdet udfordrer økonomien. Det er konklusionen i en rundspørge Megafon har gennemført for FOA af økonomidirektørernes forventninger til budgettet for 2023.
”Desværre tegner økonomidirektørernes besvarelser et billede af en kommunal velfærd, der ikke kan følge med befolkningsudviklingen. Den økonomi, de har fået tildelt, slår simpelthen ikke til,” siger Thomas Enghausen, næstformand i FOA.
Hver fjerde kommune forventer at ligge under servicerammen i 2023. Det er den ramme for, hvor mange penge kommunerne må bruge på service ifølge økonomiaftalen med kommunerne. Fire ud af fem kommuner har været tvunget til at udarbejde et sparekatalog for at få bugtetterne til at holde.
Sparekravene skyldes en kombination af stigende udgiftsbehov på de fleste af de store velfærdsområder – og særligt på social- og ældreområdet. Omkring en tredjedel af økonomidirektørerne forventer ikke engang, at økonomiaftalen vil kunne dække den demografiske udvikling.
”Det ligner en massakre, når vi ser på forventningerne til den kommunale velfærd. Befolkningen har en naturlig forventning til, at stat og kommuner afsætter de nødvendige midler at sikre en ordentlig pleje af vores ældre og udvikling af vores børn. Når der kommer flere ældre og unge, må og skal økonomien simpelthen følge med,” mener Thomas Enghausen.
Presset på kommunerne økonomi viser sig også ved, at mange kommuner i år har haft behov for at genåbne budgettet og omprioritere for at kunne håndtere stigende udgifter. Det gælder både på social- ældre- og børneområdet, at kommunerne har haft behov for at opjustere budgettet.
Megafons undersøgelse om kommunernes økonomi og resume er vedhæftet
46 97 22 48
Tlf:30 71 75 97then@foa.dk
FOAs resume af rundspørge om Budget2023 (003).docx
46 97 26 26https://www.foa.dk
FOA er Danmarks tredjestørste fagforbund - med ca. 172.000 medlemmer fordelt på 32 afdelinger. Størstedelen er ansat i kommuner og regioner, og vi organiserer også privatansatte.
Følg pressemeddelelser fra FOA
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FOA
FOA roser muligheden for omskoling i ny arbejdsskadereform23.9.2022 15:00:54 CEST | Pressemeddelelse
De gode tiltag vejer op for de mindre gode i den nye reform, der skal sikre lønmodtagere, der udsættes for en arbejdsskade, en retfærdig erstatning og muligheden at fastholde tilknytningen til arbejdsmarkedet.
FOA til politikerne: Stop nu for profit på botilbud20.9.2022 05:50:00 CEST | Pressemeddelelse
Dokumentar om den private botilbudskoncern Granhøjen afslører, hvordan millioner af offentlige midler, som skal sikre en god kvalitet for mennesker med psykiske lidelser, gennem en sindrig virksomhedskonstruktion i stedet trækkes ud til ejerne bag. Det kalder på en begrænsning af, hvor meget private aktører kan tjene på velfærd, mener FOA.
Rekordmange deltager i Maddag14.9.2022 08:00:00 CEST | Pressemeddelelse
Over 31.000 børn er med til Maddag 21. september, hvor madordninger i daginstitutioner landet over bliver hyldet af børn og personale
Trods personalemangel: Deltidsansatte får afslag på ønske om flere timer14.9.2022 06:00:00 CEST | Pressemeddelelse
Selv om de store velfærdsområder hungrer efter arbejdskraft, er tusindvis af ansatte på deltid mod deres vilje, viser undersøgelse. Indlysende, at vi bør indføre ret til fuldtid, siger FOA-formand Mona Striib.
Mona Striib sender advarsel til Christiansborg efter møde med 1.200 tillidsfolk7.9.2022 14:58:03 CEST | Pressemeddelelse
Efter to dage i selskab med flere end 1.200 tillidsvalgte fra FOA sender forbundsformand Mona Striib en direkte advarsel til politikerne på Christiansborg. Lønudfordringen på velfærdsområdet kan ikke ikke ignoreres uanset om ens politiske blod er blåt eller rødt, lyder det.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022